open-index/open-wikipedia-markdown huggingface dataset:
Martineåstunnelen

**Martineåstunnelen** er en to-løps motorveitunnel på europavei 18 mellom Bommestad og Sky i Larvik kommune i Vestfold. Tunnelen har to løp og er 1300 meter lang. Hvert løp har to kjørefelt. Martineåstunnelen ble åpnet for trafikk 24. mars 2018. Byggingen startet i 2014, og sørgående løp hadde gjennomslag 8. oktober 2015.

## Referanser


## Se også
*Kleivertunnelen (jernbanetunnel gjennom den samme åsen)
*Larvikstunnelen
*Veitunneler i Norge
Jeff Kinney

**Jeffrey Kinney** (født 1971) er en forfatter, tegneserieskaper, produsent og spilldesigner fra USA. Han er trolig best kjent for å ha skrevet *[[En pingles dagbok]]*, som er utgitt på 43 språk, deriblant norsk. 

Kinney tilbrakte barndommen i Washington D.C. og flyttet til New England i 1995. Han bor i Massachusetts med sin kone og deres to sønner. 

Han studerte ved universitetet i Maryland, der han hadde en tegneserie i universitetsavisa. Han slo aldri gjennom som avistegner, men begynte å jobbe med ideen til *En pingles dagbok* i 1998. I 2006 fikk han kontrakt med et forlag og den første boken ble utgitt i 2007. 

Kinney ble i 2009 kåret av Time (magasin) til en av verdens 100 mest innflytelsesrike personer. 10 av de 25 mest utlånte bøkene ved norske bibliotek i 2016 var skrevet av Kinney.

## Bibliografi
* *[[En pingles dagbok]]* (2007)
* *[[En pingles dagbok 2: Rodrick ruler]]* (2008)
* *En pingles dagbok Gjør det selv-bok* (2008, revidert og utvidet i 2011)
* *[[En pingles dagbok 3: Siste stikk]]* (2009)
* *[[En pingles dagbok 4: Hundedager]]* (2009)
* *[[En pingles filmdagbok]]* (2010, utvidet i 2011)
* *[[En pingles dagbok 5: Den brutale sannheten]]* (2010)
* *[[En pingles dagbok 6: Brakkesyke]]* (2011)
* *[[En pingles dagbok 7: Femte hjul på vogna]]* (2012)
* *[[En pingles dagbok 8: Tøffe tider]]* (2013)
* *[[En pingles dagbok 9: Ut på tur aldri sur]]* (2014)
* *[[En pingles dagbok 10: Gode gamle dager]]* (2015)
* *[[En pingles dagbok 11: Dobbel innsats]]* (2016)
* *[[En pingles dagbok 12: Ferieparadiset]]* (2017)
* *[[En pingles dagbok 13: Nedsmelting]]* (2018)
* *En pingles dagbok 14: Hjem, kjære hjem* (2020)
* *En pingles dagbok 15: På dypt vann* (2021)
* *En pingles dagbok 16: Samling i bånn* (2022)
* *En pingles dagbok 17: Füllstappa bleie* (2023)
* *En pingles dagbok 18: Bruk huet!* (2023)
* *En pingles dagbok 19: Salig røre* (2024)

## Referanser


## Kilder
* Gyldendal Norsk Forlag – «En pingles dagbok» . Besøkt 29. februar 2012.

## Eksterne lenker
* 
* 
*
Japonica

***Japonica*** er en slekt av glansvinger som tilhører underfamilien stjertvinger (Theclinae).  

## Utseende
Forholdsvis store (vingespenn ca. 45 millimeter) stjertvinger med en kort, tynn stjert på bakvingen. Oversiden er gul med svarte vingespisser og noen små, svarte flekker ytterst på bakvingen. Undersiden er lysgul med tallrike, brune tverrstreker, ved bakhjørnet med en oransje flekk.

## Levevis
Larvene lever på ulike trær i eikeslekten (*Quercus* spp.).

## Utbredelse
Slekten er, som navnet skulle tilsi, utbredt i Japan, men også i andre deler av Øst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Japonica* Tutt, 1907
******** *[[Japonica bella]]* Hsu, 1997
******** *[[Japonica lutea]]* (Hewitson, 1865)
******** *[[Japonica onoi]]* Murayama, 1957
******** *[[Japonica saepestriata]]* (Hewitson, 1865)

## Eksterne lenker
* 
* Brower, Andrew V. Z. 2007. [''Japonica'' i The Tree of Life Web Project, http://tolweb.org/ http://tolweb.org 
* www.funet.fi – Japonica
Eidangertunnelen

**Eidangertunnelen** er en jernbanetunnel under bebyggelsen i Porsgrunn kommune. Tunnelen ble påbegynt høsten 2013 og sto ferdig i 2018 ved åpningen av strekningen Farriseidet–Porsgrunn på Vestfoldbanen. Den har dobbeltspor og er 2080 meter lang. Tunnelen ble bygget av entreprenøren Implenia Norge. Eidangertunnelen hadde gjennomslag 24. juni 2015.

## Referanser
Antigius

***Antigius*** er en slekt av glansvinger som tilhører underfamilien stjertvinger (Theclinae).

## Utseende
Middelsstore (vingespenn ca. 30–35 millimeter) stjertvinger med en nokså lang, tynn stjert på bakvingen. Oversiden er brun, gjerne med noen små, oransje flekker på bakvingen, men uten metallglans. Undersiden er brunhvit med brune tverrstreker, et par mørke flekker ved bakvingens bakhjørne.

## Utbredelse

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Antigius* Sibatani & Ito, 1942
******** *[[Antigius attilia]]* (Bremer, 1861)
******** *[[Antigius butleri]]* (Fenton, 1881)
******** *[[Antigius cheni]]* Koiwaya, 2004
******** *[[Antigius jinpingi]]* Hsu, 2009
******** *[[Antigius shizuyai]]* Koiwaya, 2002

## Eksterne lenker
* 
* Brower, Andrew V. Z. 2007. [''Antigius'' i The Tree of Life Web Project, http://tolweb.org/ http://tolweb.org 
* www.funet.fi – Antigius
Ferrari 150° Italia

**Ferrari 150° Italia**, opprinnelig kalt **Ferrari F150**, er en Formel 1-bil bygget av Scuderia Ferrari for å konkurrere i Formel 1-sesongen 2011. Den ble lansert på Ferraris hovedkvarter i Maranello, Italia den 28. januar 2011, på dagen ett år etter lanseringen av forgjengeren Ferrari F10. Bilens chassisbetegnelse ble valgt for å feire 150 års-jubileet for Italias samling. Bilen ble kjørt av Fernando Alonso og Felipe Massa.

## Navnestrid
I februar 2011 kunngjorde Ford at de aktet å saksøke Ferrari over bruken av navnet F150. Som svar begynte Ferrari å kalle bilen «F150th Italia», og hevdet at det opprinnelige F150-navnet bare var en forkortelse. Den 3. mars kunngjorde Ferrari at navnet igjen var blitt endret, denne gang til «Ferrari 150° Italia» (150º uttalt som det italienske ordenstallet *centocinquantesimo*), og at Ford hadde trukket sitt søksmål.

## 2011-sesongen
Da sesongen startet i Australia ble mange overrasket over Ferraris tydelige mangel på ytelse, spesielt under kvalifiseringen. Alonso og Massa var 1,4 og 2,0 sekunder langsommere enn Sebastian Vettel, som tok pole position i sin Red Bull RB7. I løpet virket det imidlertid som om Ferrariene hadde nok fart, men sluttresultatene var fremdeles betydelig preget av de svake posisjonene på griden, med Alonso på 4. og Massa på 7.-plass. Den manglende ytelsen fortsatte å hemme resultatene deres både i Malaysia og Kina og etter tre løp sto teamet uten pallplasseringer og på tredjeplass i konstruktørmesterskapet, allerede 55 poeng bak lenderen Red Bull. Løpet i Tyrkia var et vendepunkt for Ferrari, hvor de omsider klarte å holde følge med Red Bull. Etter å ha startet fra femte startposisjon klarte Alonso å klatre opp til andreplass, før han ble passert av Mark Webber på 51. runde. Hans tredjeplass var Ferraris første pallplassering i 2011-sesongen.

## Referanser


## Eksterne lenker
*
Larvikstunnelen

**Larvikstunnelen** er en motorveitunnel på den nye motorveistrekningen mellom Bommestad og Sky på europavei 18 i Larvik kommune i Vestfold. Tunnelen går mellom Hagalia og Farriskilen. Den har to løp og er 2800 meter lang med to kjørefelt i hvert løp. Larvikstunnelen åpnet 28. september 2017. Sørgående løp hadde gjennomslag 24. juni 2015, og nordgående løp 21. oktober 2015.

Tunnelen har ti tverrforbindelser som fungerer som rømningsveier mellom tunnelløpene. Dypeste punkt er inne i tunnelen. Det ligger 7 meter under havoverflaten.

## Referanser


## Bilder

Larvikstunnelen_Portal_Haga.jpg|Nordre portal ved Haga
Larvikstunnelen Portal Bøkeskogen.jpg|Søndre portal ved Bøkeskogen
Larvikstunnelen innside 2.jpg|
Larvikstunnelen innside 3.jpg|
Larvikstunnelen.jpg|
Larvikstunnelen1.jpg|
Larvikstunnelen2.jpg|
Larvikstunnelen3.jpg|


## Se også
*Martineåstunnelen
*Veitunneler i Norge
Finnskogutstillingen

**Finnskogutstillingen** er et årlig kulturarrangement som organiseres av en forening med samme navn. I tillegg til utstilling av bildekunst og kunsthåndverk holdes det også konserter som ledd i arrangementet. Finnskogutstillingen ble første gang arrangert i 1981.

Det overordnede formålet med utstillingen er å støtte opp om kulturlivet på Grue Finnskog.

Hvert år inviteres en bildekunstner, kunsthåndverker eller fotograf til å være hovedutstiller. En rekke fremtredende kunstnere har holdt utstilling på Grue Finnskog i forbindelse med Finnskogutstillingen.

## Hovedutstillere
* 2013 – Stein Koksvik og Kristine Fornes
* 2012 – Oddleiv Apneseth og Linda Lothe
* 2011 – Tore Hansen
* 2010 – Päivi Laakso og Espen Tollefsen
* 2009 – Marianne Tjønn
* 2008 ---
* 2007 – Håvard Vikhagen
* 2006- Hanne Christiansen og Vegar Moen
* 2005 – Per Inge Bjørlo
* 2004 – Marianne Mannsåker og Bent Terje Rønning
* 2003 – Lars Lerin, Vidar Koksvik og Kari Håkonsen
* 2002 – Marianne Heske og Asle Svarverud
* 2001 – Tore Hansen og Morten Krogvold
* 2000 – Johanne Marie Hansen-Krone
* 1999 – Tom Gundersen
* 1998 – Inger Sitter
* 1997 – Kåre Tveter
* 1996 – Guy Krohg
* 1995 – Inger Bergitte Sæverud
* 1994 – Hanne Borchgrevink
* 1993 – Ludvig Eikaas
* 1992 – Kari Bugge Gjerstad og Odd Gjerstad
* 1991 – Willibald Storn
* 1990 – Sidsel Westbø
* 1989 – Finn Graff
* 1988 – Frans Widerberg 
* 1987 – Jacob Weidemann
* 1986 – Arne Bendik Sjur
* 1985 – Kåre Tveter

I 2012 ferdigstilte musikeren Sinikka Langeland bestillingsverket Sammas - Himmelsøyle for Finnskogutstillingen. Verket ble urfremført på Grue Finnskog 9. mars 2012.

## Eksterne lenker
* Finnskogutstillingens hjemmeside
Louis Henry

**Louis Henry** (født 1911, død 1991) var en fransk historiker og pionér i fagfeltet historisk demografi. 

Han oppdaget på 1950-tallet familierekonstitusjonsmetoden for å kunne gjøre analyser av befolkningsutvikling, og er svært viktig i demografi, lokalhistorie og slektsforskning. 

Henry skapte også begrepet naturlig fertilitet som har vært av stor betydning i befolkningspolitikk.

## Referanser


## Litteratur
* Ståle Dyrvik *Historisk demografi. Ei innføring i metodane* 1983 ISBN 82-00-06233-3, h.
Andersen Escarpment

**Andersen Escarpment** er en bratt stein- og snørygg lokalisert sør for Reed-ryggen på vestsiden av Ford-massivet i Thiel-fjellene i Ellsworth Land i Antarktis. Navnet ble foreslått av Peter Bermel og Arthur Ford, lederne av en USGS-ekspedisjon til Thiel-fjellene i 1960–61, etter nordmannen Bjørn G. Andersen. Andersen var professor i geologi og glasiologi ved Universitetet i Oslo og deltok på USGS-ekspedisjonene til Thiel-fjellene i 1960–61 og 1961–62.

## Kilder
*
*Andersen Escarpment USGS Geonames
*Andersen Escarpment Geographic names
White Diamond

***White Diamond: A Personal Portrait of Kylie Minogue*** er en britisk-australsk dokumentarfilm fra 2007 regissert og produsert av William Baker og skildrer livet til den australske sangeren Kylie Minogue på hennes turné **'. ''White Diamond'' ble filmet mellom august 2006 og mars 2007 i både Australia og Storbritannia.

Filmen er mest et dokument om Minogues tilbakekomst til scenen etter kreftbehandling og restitusjon, men inneholder også scener og intervjuer med Minogues mannskap. Hennes søster [[Dannii Minogue]] og [[U2]]-vokalist [[Bono]] vises også i filmen.

== Viktigste roller ==
* [[Kylie Minogue]]
* William Baker – regissør, fotograf og beste venn av Minogue
* [[Dannii Minogue]] – Kylies søster, opptrådte i filmen i duetten av «[[Kids (sang)|Kids]]»
* [[Bono]] – [[U2]]-vokalist som opptrådte i duetten av «Kids»
* Olivier Martinez – Kylies tidligere kjæreste opptrådte i en kort scene

== Musikk kreditter ==


== DVD-utgivelse ==
=== White Diamond / Showgirl: Homecoming ===

''White Diamond'' ble utgitt på [[DVD]] den 10. desember 2007 i Storbritannia med konserten **' filmet i Minogues hjemby Melbourne, Australia den 11. desember 2006. DVD-en også inneholdt ekstramateriale med Kylie og Dannii utføre «Kids» i Melbourne, og fem ekstra sanger filmet i London på Earl's Court den 6. mai 2005 under den opprinnelige turne **.

### Sporliste
# "Overture"
# "Better the Devil You Know"
# "In Your Eyes"
# "White Diamond"
# "On a Night Like This"
# "Shocked" / "What Do I Have to Do?"
# "Spinning Around"
# "Confide in Me"
# "Cowboy Style" / "Finer Feelings"
# "Too Far"
# "Butterfly" (Remix Interlude)
# "Red Blooded Woman" / "Where the Wild Roses Grow"
# "Slow"
# "Kids"
# "Over the Rainbow"
# "Come into My World"
# "Chocolate"
# "I Believe in You"
# "Dreams"
# "Burning Up" / "Vogue"
# "The Loco-Motion"
# "I Should Be So Lucky"
# "Hand on Your Heart"
# "Can't Get You Out of My Head"
# "Light Years" / "Turn It into Love"
# "Especially for You"
# "Love at First Sight"

### Ekstranummer
* "In Denial"
* "Je Ne Sais Pas Pourquoi"
* "Confide in Me"
* "Please Stay"
* "Your Disco Needs You"

## Referanser


## Eksterne lenker
*
Øvre Strandgate 60

**Øvre Strandgate 60** er en horisontaldelt tomannsbolig og ligger i området Gamle Stavanger. Bygningen ble oppført i 1869 i en kombinasjon av empire- og sveitserstil, og er laftet og panelt. Bygget er stort sett uendret siden byggeåret, men har blitt grundig restaurert. Bygningen hadde tidligere et butikklokale i underetasjen. Bygget vant Stavanger kommunes vernepris for 2010. 

## Historie
Huset ble bygd i 1869 av kaptein Carsten Eckmann, som også har gitt navn til tverrgaten forbi huset Eckmannsbakken.
Øvre Strandgate 60 ligger i Stavangers og Norges eldste verneområde, Gamle Stavanger. Bygget er et relativt stort hus til Gamle Stavanger å være, med grunnflate på ca. 120 kvadratmeter og nesten to fulle etasjer pluss loft. Det er et bredt hus med gavl mot gaten, avvalmet tak og relativt høy grunnmur/kjeller. I 2. etasje har huset bevart noe så sjeldent som en original kjøkkeninnredning fra 1869.

På grunn av manglende vedlikehold i flere år var bygningen i dårlig forfatning. I 2006 ble huset varslet fredet, og siden den gang har huseieren gjennomført en omfattende restaurering både utvendig og innvendig. Kulturminenfondet ga i 2009 tilskudd inntil kr 400 000 til restaurering av tak, tilbygg i gårdsrom og mot vest, vinduer og dører, fasade, innvendige dører og listverk. Tilskudd ble også gitt til innvendig og utvendig overflatebehandling. Tilskudd ble også gitt av Rogaland fylkeskommune og Riksantikvaren.

Ved hjelp av Arkeologisk museum ble det tatt fargeprøver mange steder i huset, og fasader, kjøkkener, trappeoppgang og innvendige dører og lister fikk sine originale farger tilbake. 

I sluttrapport for arbeidet beskrives prosessen slik av Norsk kulturminnefond: «*Huset krevde full rehabilitering utvendig og innvendig. De største kostnadene er knyttet til antikvarisk rehabilitering av vinduer, dører, listverk, kalkpussede himlinger, gruer og malte overflater på alt interiør inkl tapettrukne vegger. Huset er rehabilitert i forhold til originalt oppført ”utgave” anno 1869*.»

Byantikvaren i Stavanger sier i sin vurdering av arbeidet: «*Byantikvaren i Stavanger er – sammen med antikvarisk myndighet i fylkeskommunen og Fortidsminneforeningen – svært godt fornøyd med resultatene av rehabiliteringen. Dette huset er viktig for Gamle Stavanger, g skiller seg ut fra den øvrige bebyggelsen både i form og størrelse*.»

## Se også
* Øvre Strandgate 52, som ligger 50 meter lenger borte i samme gate. 
 
## Referanser

## Eksterne lenker
* 
* http://www.kulturminnefondet.no/fagstoff/aktuelt.asp?thisId=1306833010
* https://web.archive.org/web/20130923075638/http://stavanger.kommune.no/Arkiv-aktuelt/Verneprisen-2010/
*
Kan hende jeg seiler

***Kan hende jeg seiler*** er et musikkalbum med Per Müller, Bruno Skogmann, Odd Børre og Jan Høiland, utgitt i 1974.

## Sporliste

# «Du min vind»
# «Kan hende jeg seiler»
# «Tusen dager borte»
# «Sjømannsvals»
# «S.O.S»
# «Stella»
# «No Good Thinking Water»
# «Tenk om du torde»
# «Ungdomsminner fra sjøen»
# «Alt er forsvunnet bak mitt ror»
# «Når er sjømann går i land»
# «Pappa kjenner mange steder»

## Eksterne lenker
*
Carsten Eckmann

**Carsten Jespersen Eckmann** (1836–1920) var en norsk skipskaptein og han fikk bygget Øvre Strandgate 60 i Gamle Stavanger.

Han førte briggen «Vidar» for reder O. J. Baade i 1871, og fører av skonnerten «Elim» i perioden 1872–1875. Har sammen med sin far, Jesper Hans Jakob Eckmann (1801-1877), og Johan Henrich H. Eckmann (f. 1811) gitt navn til Eckmannsbakken i Stavanger. Carsten Eckmann var gift med Malene Eilertsen Eckman (1836–1915). Carsten Eckmann emigrerte med sin kone og sine barn til USA i 1891 og slo seg ned som gårdbruker i Hendrum, Minnesota.

## Referanser
Spell og dans

***Spell og dans*** er et musikkalbum med Sverre Cornelius Lund og Arnstein Johansens kvartett, utgitt i 1975.

## Sporliste
# «Tyven tyven»
# «Storsjø-snoa»
# «Funkis Schottis»
# «Drømmen om Ingrid»
# «Arlette polka»
# «Blasnåckan»
# «Anna Monicas vals»
# «Strandella Mazurka»
# «Skogsgubben»
# «Bågskytten vals»
# «På sengekanten»
# «En afton i Ådalen»
Eckmannsbakken

**Eckmannsbakken** er liten tverrgate som går fra Øvre Strandgate til Haugvaldstads gate i Gamle Stavanger, Eiganes og Våland bydel. 

Gatenavnet ble vedtatt i 1927. Det er usikkert hvem gaten er oppkalt etter av tre borgere med navnet Eckmann som har bodd i Stavanger. Det kan være bøkker Jesper Hans Jakob Eckmann (1801&ndash;1877) født i Glückstadt, eller hans sønn skipskapteinen Carsten Eckmann (1836&ndash;1920) som fikk bygget Øvre Strandgate 60 i 1869 (som ligger rett ved Eckmannsbakken), eller murermester Johan Henrich H. Eckmann (født  1811, i Glückstadt) som har gitt navn til Eckmannsbakken i Stavanger.

## Referanser
Bolmsö

**Bolmsö** er ei svensk innlandsøy i innsjøen Bolmen. Øya hører til Ljungby kommune i Kronobergs län i landskapet Småland. Med et areal på 42 kvadratkilometer er Bolmsö Sveriges 25. største øy og den største øya i landskapet Småland og i Kronobergs län. Øya strekker seg om lag 15 kilomer i nord-sørlig retning, og har en bredde på fire kilometer. Flatt/småkupert landskap på morenegrunn.

Broforbindelse fra Bollstad sentralt på Bolmsö til Tannåker på den østlige fastlandssiden av Bolmen. Det er fergeforbindelse vestover fra Bolmsö til Sunnaryd i Gislaved kommune.

Mange oldfunn, graver fra yngre jernalder og en skipssetning ved Bollstad.

Ifølge Hervors saga om det magiske sverdet Tyrving skulle berserkene Arngrim og Agantyr ha kommet fra Bolmsö.

## Referanser
I fyr og flamme (Brask & Bram-album)

***I fyr og flamme*** er et musikkalbum med Brask & Bram, utgitt i . Dette er gruppas debutalbum.

## Sporliste
# «Leve livet»
# «Uten deg»
# «Gå forbi»
# «Kom opp til deg»
# «Når du har sovnet inn»
# «Jeg savnet deg aldri no mer»
# «Trønder-tricks»
# «Når jeg ser deg»
# «Sjø av tårer»
# «Så lenge jeg lever»
# «Farvel til sommeren»
# «Tårer eller regn»
# «Fools Rush In»

## Referanser


## Eksterne lenker
*
Operasjon Sjøsprøyt (EP)

***Operasjon Sjøsprøyt*** er filmmusikken til filmen *[[Operasjon Sjøsprøyt]]* fra 1964 som ble regissert av Knut Bohwim.

## Sporliste

# Det norske sjømannskor: «Operasjon Sjøsprøyt»
# Per Asplin, Arne Bendiksen og Arve Opsahl: «Jenter, jenter, jenter»
# Arve Opsahl: «Der det er vann, er det båter»
# Wenche Myhre: «Jåmpa joik»
Liste over vulkaner i Peru

Dette er en liste over aktive og døde vulkaner i Ecuador.

## Kilder
* Volcanoes of the World  »  Volcanoes of South America  »   Perú Undersiden av nettsiden av *Global Volcanism Program* av Smithsonian Institution
Barapartiet

**Barapartiet** (**bap**) er et lokalt politisk parti i Svedala kommun som er registrert til landstingsvalget i Skåne län og valg til kommunestyre (kommunfullmäktige) i Svedala kommun.

Partiet har sine røtter i de gruppene som på 1970-tallet motsatte seg at Bara kommune skulle inkorporeres i Svedala kommun. Partiet ble dannet i 1982 i den hensikt å stoppe planene på å anlegge en søppelfylling mellom Torup og Bara i Svedala kommune. I kommunestyrevalget samme år fikk partiet 10 prosent og 4 mandater. Etter det har partiet utviklet seg til å bli et blokkuavhengig parti med en bredere politisk plattform og øket oppslutningen i valget i 1998 til 6 mandater. På det meste har partiet hatt 8 mandat i kommunestyret, men etableringen av flere nye partier i kommunen har gjort at Barapartiet har gått tilbake til det nivået som det hadde ved starten.

Idag er Barapartiet kommunens femte største parti og fikk i det siste kommunvalget 2010 cirka 6,5 prosent av stemmene og 3 mandater. Logoen til partiet er et skånsk hus.

## Valgresultat

## Se også
* Liste over politiske partier i Sverige

## Eksterne lenker
* Barapartiet  – offisiell nettside
* Valgresultater i valgene til Svedala kommunestyre 2006 og 2010
Huaraz (provins)

**Huaraz** er en provins i regionen Ancash i Peru. Den grenser til provinsene Yungay og Carhuaz i nord, til Huari i øst,
til Aija i sør, og til Casma og Huarmey i vest. Provinsens UBIGEO er 0201 og hovedstaden er Huaraz.

## Politisk inndeling
Provinsen er delt inn i 12 distrikter.

## Referanser

## Eksterne lenker
* Censos Nacionales: XI de Población y VI de Vivienda 2007.
Bloque Nacionalista Galego

**Bloque Nacionalista Galego** (**BNG**) er et nasjonalistisk parti som opererer i Galicia, Spania. Det beskriver seg selv som en «patriotisk front». Partiet er medlem i Den europeiske frie allianse (EFA). Da partiet var representert i Europaparlamentet var medlemmene med i De europeiske grønne/Den europeiske frie allianse (De grønne/EFA). Partiet ble stiftet i 1982.

## Referanser


## Eksterne lenker
* 
*
Brewster F2A Buffalo

**Brewster F2A Buffalo** ble det flyet US Navy skulle satse på. De fikk flere modifiseringer for bruk på hangarskip.
De ble produsert i flere varianter, også til bruk på land.

Finland brukte disse med stor suksess i den første delen av fortsettelse krigen 25.06.1941 - 19.09.1944. I vinterkrigen rakk ikke disse flyene med. De klarte å
skyte ned de fleste typer fly som Sovjetunionen brukte i de første årene i fortsettelse krigen, men i fra 1942 begynte nye russiske flytypene bli for overlegne med bedre ytelse i hastighet og opp stiging.

Dette tønneformede flyet ble også brukt i aktiv tjeneste i de nederlandske og det britiske imperiets luftstyrker i Sørøst-Asia.
Der viste det seg at de var underlegne mot det japanske sjøforsvarets Mitsubishi A6M og den japanske hærens Nakajima Ki.43.
Britene forsøkte å få *buffaloen* til å yte bedre, ved å bruke mindre drivstoff og ammunisjon, samt skifte til lettere maskingevær.
Dette så ikke ut til å ha noen effekt.

Det eneste store oppdraget flyet hadde for amerikanerne, var under slaget om Midway. De ble brukt av US Marine Corps.
Også her var de japanske flyene overlegne. Tapene ble store.
Flyet fikk det lite ærefulle tilnavnet «flygende kiste» av US Marine Corps’ piloter.

Brewster F2A Buffalo ble degradert til mindre viktige oppdrag og erstattet av Grumman F4F Wildcat.

## Kilder
*Laura Guzzo. "Warbirds of The Pacific."

## Spesifikasjoner

## Eksterne lenker
* Brewster F2A (Buffalo)
Antoine Nguyễn Văn Thiện

**Antoine Nguyễn Văn Thiện** (født 13. mars 1906 i Saigon i Fransk Indokina (nå Vietnam), død 13. mai 2012 i Mougins i Frankrike) var en vietnamesisk  biskop i Den katolske kirke. Han var  i en alder av 106 år kirkens eldste biskop og var den siste gjenlevende av biskopene som tjenestegjorde i Sør-Vietnam.

Thiện ble født i Cái Cồn. Han ble ordinert som prest den 20. februar 1932. Han ble utnevnt til biskop  av det romersk-katolske bispedømmet Vinh Long i november 1960, og ble bispeviet i januar året etter. Thiện trakk seg fra den posisjonen i 1968 og ble utnevnt titulærbiskop av Hispellum samme måned. 

Han ble den eldste levende biskopen i Den katolske kirke den 6. oktober 2005 da den 99 år gamle Ettore Cunial døde. I 2006 ble han 100 år gammel.
## Episkopalgenealogi
Hans episkopalgenealogi er:

* Erkebiskop Youhanan VIII Hormez (1760-1838)
* Biskop Isaie Jesu-Yab-Jean Guriel (1758-1833) *bispeviet 1795
* Erkebiskop Augustin Hindi (?-1828) *1804
* Patriark Joseph VI Audu (1790-1878) *1825
* Patriark Pierre Élie XII Abbolyonan (1840-1894) *1874
* Patriark Yousef VI Emmanuel II Thomas (1852-1947) *1892
* Biskop François Daoud (David) (1870-1939) *1910
* Erkebiskop Antonin-Fernand Drapier, O.P. (1891-1967) *1929
* Erkebiskop Pierre Martin Ngô Đình Thục (1897-1984) *1938
* Biskop *Antoine Nguyen Van Thien* (1906-2012) *1961

## Referanser


## Eksterne lenker
* Oldest Roman Catholic bishops
* «Bishop saved from rebels», *Spokane Daily Chronicle*, Nov 9, 1961
Building Australia Party

**Building Australia Party** er et lite politisk parti i Australia som ønsker å fremme rettighetene til byggeindustrien. Partiet ble dannet på grunn av misnøye med den australsk bygg- og designindustrien. og ble først registrert i New South Wales i juni 2010. Partiet ledes av Ray Brown, som er arkitekt og den nåværende lederen av den nasjonale designforeningen «Building Designers Association of Australia». 

## Referanser


## Eksterne lenker
*
Den demokratiske allianse (Hellas)

**Den demokratiske allianse** (gresk: Δημοκρατική Συμμαχία, *Dimokratiki Symmachia*) er et sentrumspolitisk parti i Hellas. Det ble grunnlagt 21. november 2010 av Dora Bakoyannis, tidligere blant annet utenriksminister i Hellas. Hun forlot det liberaldemokratiske Nea Dimokratia på grunn av uenighet omkring de nødlånene som EU og IMF hadde bevilget til Hellas. Partiets første kongress fant sted i slutten av mai 2011.

Partiet tilhører European Liberal Democrat and Reform Party (ELDR) og dets eneste europaparlamentariker (som ble innvalgt på Nea Dimokratias mandat) tilhører Alliansen av liberale og demokrater for Europa (ALDE).

## Referanser


## Eksterne lenker
*
Caroline Costa

**Caroline Costa** (født 1996) er en fransk sanger og programleder.

## Karriere
I 2007 ble hun valgt til å være medlem i det franske bandet Pop System. Pop System ga ut singelen «Laissez-nous dire» og kom på tolvteplass på den franske topplisten.

I 2008 nådde hun finalen i ''La France a un incroyable talent''. Hun presterte med «Hurt» av Christina Aguilera, «My Heart Will Go On» av Céline Dion og «I Will Always Love You» av Whitney Houston.

Siden september 2011 er hun programleder for det franske tv-programmet *Kids 20* på barnesenderen Télétoon+.

## Diskografi
;Album
* *J'irai* (2012)

;EP
* *Qui je suis* (2011)

;Singler
* «Laissez nous dire» (2007), sammen med Pop System
* «Qui je suis» (2010)
* «Je t'ai menti» (2011)

## Referanser


## Eksterne lenker
* 
* 
* 
*
Astrid E. Kruse Andersen

**Astrid Eline Kruse Andersen** (9. september 1926–26. oktober 2020) var en norsk fysioterapeut. Hun har utgitt boken *Å få barn*. Hun giftet seg i 5. juli 1951 med Bjørn G. Andersen (1924–2012) og de fikk 4 barn. Hun er datter av lærer og sogneprest Just Kruse (1886–1962) og Grete Eline Kruse (1893–1959), søster til Erling O. Kruse (1922&ndash;2016), kusine til Birger Tvedt (1910&ndash;2002) og svigerinne til Aksel Aarhaug (1921&ndash;2000).

## Barndom
Kruse Andersen vokste opp i Oslo og kom til Svalbard med familien i 1935. Faren var prest og skolemester i Longyearbyen. Bl.a. startet og ledet hun der verdens nordligste speidertropp, en livslang interesse som førte til at hun møtte Prinsesse Elizabeth under krigen. Skolegangen ble avbrutt av 2. verdenskrig da familien ble evakuert under dramatiske omstendigheter til Skottland i 1941. Hun fortsatte skolegangen ved St. Dennis pikeskole, Edinburgh, som på dette tidspunktet var evakuert til Drumlanrig Castle i Dumfries, Skottland og etter hvert høyere utdanning i England.

## Utdanning
Kruse Andersen er utdannet innen fysisk fostring av barn og unge ved *[[Liverpool]] Physical Training [[College]]*, og tok eksamen som fysioterapeut ved *Royal Southern Hospital* i England. Begge steder ble det gitt undervisning i fødselsforberedelser og barselgymnastikk. Utdanningen ble avsluttet med øverste avdeling ved *Gymnastikkskolen* (idag *Idrettshøgskolen*) i Oslo og etterutdanning ved *Oslo Ortopediske Institutt* (idag *Statens Fysioterapihøgskole*). 

## Karriere
Professor Jørgen Løvset (1896–1981) ved *[[Kvinneklinikken]]* i Bergen oppfordret Kruse Andersen til å søket stillingen som fysioterapeaut her og hun ledet barselgymnanastikken ved Kvinneklinikken. Hun undervite om fødselsforberedelser og barselgymnastikk for jordmordelevene i Bergen og ledet treningsgrupper med dem. Hun ble overflyttet og underviste i fødselsforberedelser og barselgymnastikk ved *Oslo Ortopediske Institutt* (idag *Statens Fysioterapihøgskole*) der hun også startet opp de første "svangerskapskursene" i Norge i 1951. Hun har siden dette vært en drivende kraft i dette arbeidet i Norge med utstrakt kursing og foredragsvirksomhet for helsepersonell. Også når hun var med ektemannen Bjørn G. Andersen under hans stipendiatperiode ved Yale University, og hun jobbet som fysioterapeut ved *Grace [[New Haven]] University Hospital*, var svangerskapskurs på agendaen. Kruse Andersen foreleste i perioder ved *Statens Jordmorskole* og *Statens Fysioterapiskole* i Bergen etter at familien flyttet dit. Hun har i en årrekke drevet fødselsforberedene kurs og barseltrening både i Bergen, Oslo og Asker, og var en av pionerene innenfor dette arbeidet i Norge.

## Referanser


## Litteratur
* 
* 
*
Arbetarpartiet (Sverige)

**Arbetarpartiet** er et svensk politisk parti med sete i Umeå. Partiet ble dannet i , ved at nesten hele Västerbottens-distriktet av Rättvisepartiet Socialisterna brøt ut av det tidligere moderpartiet. Partiet driver avisen *Veckans Nyheter* og har et ungdomsforbund, *Socialistisk Ungdom*. Partiet gir også ut et lokal skrift i Umeå som heter Umebladet.

## Politikk
Partiet betegner seg selv som et demokratisk sosialistisk parti hvor det viktigste arbeid skjer i de  dagene mellom valgene. Partiet vil etablere seg som en anerkjent del av arbeiderbevegelsen – i en stridbar sosialistisk retning. Målsettingen er å bygge opp et nytt landsomfattende arbeiderparti som kjemper for demokratisk kontroll over de store bedriftene og bankene som dirigerer økonomien. 

Partiets medlemmer har historisk drevet politikk som støtter bedrede arbeidsvilkår for ansatte innen helsevesen, skole, barne- og eldreomsorg. I årene 2000, 2001 og 2005 samarbeidet partiets medlemmer med personale innen eldreomsorgen i Umeå om fire bølger av advarselsstreiker mot nedskjæringer. Partiet har også profilert seg i byplanleggingstemaet. Ved valget i 2010 var partiets viktigste tema en satsing på grønn industriell produksjon. Dette førte til at partiet gikk imot kommunens satsing på å bli Europas Kulturhovedstad i 2014. Etter valget i 2010 har spørsmålet om grønn industriell produksjon vært et tilbakevendende innslag i partiets politikk.

## Valgresultat
Arbetarpartiet er registrert i valg under valgbetegnelser *"Demokratiska Sekulära Socialister Arbetarpartiet"*. Partiet fikk 2 995 stemmer (3,50 %) i Umeå kommunevalg i 2022 og ble innvalgt i Umeå kommunestyre med to mandat. Partiets representanter har vært innvalgt i Umeå kommunestyre siden 1991, under ulike valgbetegnelser. Arbetarpartiet stilte ikke opp i riksdagsvalget i Sverige 2018.

   

## Referanser


## Eksterne lenker
* 
* Veckans Nyheter
* Socialistisk Ungdom
Johan Wilhelm Michelet

**Johan Wilhelm Michelet** (født 16. mai 1877 i Kristiania, død 7. februar 1964) var en norsk diplomat.

## Virke
Michelet var utdannet cand.jur. i 1900 og jobbet noen måneder som politiassistent ved Romerike politikammer. I 1901 ble han sekretær ved det norsk-svenske generalkonsulatet i Hamburg. I 1905 ble han konstituert generalkonsul samme sted og etter at Norge fikk sitt eget utenriksvesen etter unionsoppløsningen, ble Michelet legasjonssekretær ved Norges legasjon i Berlin. Han tjenestegjorde før første verdenskrig ved  Norges legasjon i Paris og Norges legasjon i London. I 1919 ble han sendemann og generalkonsul ved legasjonen i Beijing sideakkreditert til Tokyo. I 1928 ble han sendt til legasjonen i Rio de Janeiro. Fra 1936 til 1941 var Michelet Norges sendemann ved legasjonen i Helsingfors, med sideakkreditering i Estland, Latvia og Litauen. Michelet ble pensjonert i 1946.

## Utmerkelser
Michelet mottok i løpet av sitt diplomatiske virke en rekke ordener. Han var kommandør med stjerne av St. Olavs Orden. Michelet hadde storkors av den danske Dannebrogordenen, den svenske Nordstjerneordenen, den kinesiske Det gylne aks' orden og den brasilianske Sydkorsordenen. Han var innehaver av 1. klasse av de japanske Den hellige skatts orden og Den oppadstigende sols orden og var kommandør av Italias kroneorden, offiser av den franske Æreslegionen, hadde 3. klasse av den prøyssiske Den røde ørns orden og 4. klasse av den prøyssiske Kroneordenen.

## Familie
Han var sønn av Johan Christian August Michelet (1844–1926) og Sofie Augusta Collett Steenstrup (1850–1936).  I 1908 giftet han seg med den vest-prøyssiske Ingeborg Frieda von Benda (født 1884). Han var da stasjonert i Berlin. Etter å ha pensjonert seg i 1946, kjøpte de Klahammar gård i Södermanland i Sverige der de forpaktet bort det meste, men holdt i gang et større handelsgartneri.

## Referanser
Midtforeldrehøyde

**Midtforeldrehøyde** (MFH) er en antropometrisk målebetegnelse for å bestemme det genetiske potensialet for kroppshøyde for et barn.

Norsk praksis for utregning av den sannsynlige kroppshøyden ved hjelp av midtforeldrehøyden er å legge sammen foreldrenes høyde, og legge til eller trekke fra 13&nbsp;cm for henholdsvis gutter og jenter. Deretter deler man på to. Utregningsmåter og variabler kan variere fra land til land, men prinsippet er det samme.

## Referanser


## Eksterne lenker
* Nasjonale faglige retningslinjer for veiing og måling i helsestasjons- og skolehelsetjenesten Helsedirektoratet
Huaraz

**Huaraz** er en by i Andesfjellene i Peru og hovedstad for Anacash-regionen, Huaraz-provinsen og Huaraz-distriktet. Byen ligger midt i dalen Callejón de Huaylas, 450 kilometer nord for Lima. Huaraz har 50&nbsp;661 (2005) innbyggere og ligger om lag 3&nbsp;052 moh.

## Historie
Huaraz ble grunnlagt i 1574. I 1941 gikk innsjøen Laguna Palcacocha over sine bredder, deler av byen ble skyllet bort og flere tusen mennesker omkom. I 1970 rammet et svært kraftigt jordskjelv byen som førte til at 90 % av husene ble ødelagt og halvparten av innbyggerne omkom.
Erling O. Kruse

**Erling Ove Kruse** (1922–2016) var en norsk oberst og sivilingeniør.

Kruse var sønn av sogneprest Just Kruse (1886–1962) og Grete Eline Kruse (født Kinn, 1893–1959). Han ble gift i 1944 med Eunice M. Kruse (født Cooklin, 1925), var bror til fysioterapeut Astrid E. Kruse Andersen (1926–2020), var far til komponisten og musikeren Bjørn Kruse (født 1946) og orkesterlederen og musikeren Philip Kruse (født 1949), bestefar til Jannike, Anine og Benedikte Kruse, og svoger til Aksel Aarhaug (1921–2000).

Kruse vokste opp i Oslo og kom til Svalbard med familien i 1935. Faren var prest og skolemester i Longyearbyen. Han utdannet seg som telegrafist ved Oslo Sjømannsskole 1940 og var telegrafist ved værvarslingsstasjonen på Svalbard 1940–41. Kruse skulle være med på kapringen av DS «Isbjørn», men ble akterutseilt. . Han kom tidlig med i andre verdenskrig, og ble innrullert i det norske flyvåpen i Storbritannia der han gjorde tjeneste som telegrafist i 330 (Norwegian) Squadron, etter at familien ble evakuert under dramatiske omstendigheter til Skottland i 1941.

Kruse utdannet seg til sivilingeniør ved Stanford University og North Carolina State University fra 1961 til 1963. Etter omorganiseringen i 1966 av Etterretningstjenesten ble han utnevnt som seksjonssjef i elektronisk seksjon.

## Utmerkelser

* Krigsmedaljen 
* Deltakermedaljen
* Haakon VIIs 70-årsmedalje
* 1939–1945 Star
* Atlantic Star

## Referanser



 

## Eksterne lenker
*
Fennpfuhl

**Fennpfuhl** er en ortsteil i bydelen Lichtenberg i Berlin. Navnet er avledet av boligområdet og vannet med samme navn (*Pfuhl*, tysk for *pøl*). Fennfpuhl ble etablert som ortsteil i 2001 og er den orsteil i Berlin med nest høyest befolkningstetthet, bare overgått av Friedenau.

Området Fennpfuhl lå mellom 1945 og 1989 i Øst-Berlin. Da området skulle utbygges ble det i 1956/57 utlyst en arkitektkonkurranse der også vesttyske arkitekter fikk delta. Konkurransen ble vunnet av Ernst May fra Hamburg, men utbyggingen ble av ukjente grunner utsatt. 

Blant de første oppførte boligblokker var et eksperimentbygg fra 1961, kalt P2 (P for bærevegger *parallelt* med fasaden og 2 for antall oppganger i samme bygning). P2 ble siden bygget over store deler av DDR. Bygningen i Erich-Kuttner-Straße 9–15 er vernet som kulturminne.

En storstilt utbygging startet i 1972 og det ble innenfor dagens Fennpfuhl oppført boliger for 50 000 mennesker. Det store arbeidet som etter murens fall, ble satt igang med å renovere alle leilighetene, var ferdig i 2001. 

I 1976 ble flere gater oppkalt etter kommunistiske ledere som Hồ Chí Minh, Lenin og franskmannen Jacques Duclos. Etter vedtak i Berlins senat i 1992 fikk gatene sine opprinnelige navn tilbake. 
## Bildegalleri

Fil:E.-Kuttner-Str 9-15 2012-03 13 Fennpfuhl AMA fec (3).JPG|Eksperimentbygget P2 i Erich Kuttner Strasse, ble oppført i 1961
Fil:Fennpfuhlbruecke1.jpg |Fotgjengerbroen i Fennpfuhlparken er fra 1981
Fil:Fennpfuhlbruecke Schmuck1.jpg |Detalj fra Fennpfuhlbroen

Fil:Berlin-Fennpfuhl Karte.png |Oversiktskart over Fennpfuhl


## Referanser


## Eksterne lenker
* 
* Bydel Lichtenberg: Fennpfuhls historie Besøkt 1. april 2012
Østmarka naturreservat

**Østmarka naturreservat** var et naturreservat i Østmarka som ble opprettet i 1990, utvidet i 2002 og i 2023 innlemmet i Østmarka nasjonalpark. Nasjonalparkens *Sone A* tilsvarer det tidligere naturreservatet. Restriksjonsnivå og ivaretakelse av verneverdier er i stor grad videreført. 

Reservatet lå i Rælingen, Lørenskog og Enebakk kommuner, sentralt i Østmarka. Oslo kommune overtok som eier av skogsområdet i 1965, og området ble allerede da administrativt fredet.

Formålet med fredningen var å bevare et skogområde som økosystem med alt naturlig plante- og dyreliv. Dette store naturreservatet utgjør et verdifullt typeområde for sin region.

Landskapet er kupert med mange markerte daler, og det finnes både små tjern og større vann i reservatet. Høyden varierer fra 200  til 368 meter over havet, med Tonekollen som den høyeste toppen. Vegetasjonstypene veksler med terrenget. I reservatet er det registrert over 20 nøkkelbiotoper, som er særlig viktige fordi de inneholder sjeldne naturtyper eller arter.

Det er rikt dyreliv i reservatområdet. Her finnes foruten elg og rådyr, også bever og gaupe, tidvis også ulv.

## Referanser


## Eksterne lenker
* Fylkesmannen i Oslo og Akershus, informasjonsark Besøkt 5. oktober 2013
Wikitekst

**Wikitekst**, **wikikode**, **wikisyntaks** eller ***wiki markup*** (eng.) er en gruppe enkle markeringsspråk som brukes istedenfor HTML for redigering av sider på wikier som Wikipedia.

Det finnes ingen etablert standard for språket, som finnes i ulike utgaver i ulik wikiprogramvare. 

Mange wikiprogrammer støtter dessuten en del HTML-tagger, men hvilke som støttes varierer. 

## Eksterne lenker
*  Wikitext standard på MediaWiki
*  WikiMarkupStandard (usemod)
Chydeniusbreen

**Chydeniusbreen** er en 10 lang og 5 km bred isbre på Ny-Friesland, nordøst på Spitsbergen på Svalbard. Den munner ut i Vaigattbogen i Hinlopenstretet.

Breen har navn etter den finske astronomen og fysikeren J.K.E. Chydenius (1833-64), som var medlem i Otto Torells ekspedisjon til Svalbard i 1861.

## Referanser
Odd H. Vanebo

**Odd Henrik Vanebo** (1944–2025) var en norsk journalist, forlegger og fagbokforfatter. Han vokste opp på Malm. 

Han arbeidet som journalist i *[[Arbeidets Rett]]* og *Arbeider-Avisa* 1966, journalist og redaktør siden 1969 i *[[Lofotposten]]*, *[[Harstad Tidende]]* og *[[VG]]*. I 1978 var han sjefredaktør i Bjarne H. Reenskaug Forlagsaksjeselskap, fra 1985 kalt Schibsted Fagpresse. 

I 1987 overtok han forlaget fra Schibsted, som skiftet navn til Vanebo Fagpresse AS. Forlaget holder hus på Grøset herregård i Grue, og utviklet seg til et av landets ledende tidsskriftforlag i B2B-segmentet. I 1999 fikk selskapet nytt navn i forbindelse med generasjonsskifte, da sønnen Nils Johannes Vanebo overtok aksjemajoriteten, og selskapet ble hetende Ask Media AS. 

Odd H. Vanebo var fagbokforfatter og ga ut et 20-talls titler som spenner over biografier om fotballspilleren Odd Iversen, misjonæren Asbjørg Fiske, multiartisten Mikal Høyem og gründeren Elias Grande, til større verk om de største chefs og elgjakt. 

I år (2015) ga han ut biografien om Sigmund Haldås: *Stjerneoriginal og -ornitolog.* 

I 2004 donerte han en større samling kunstverk av Viktor Widegren til Verran kommune og etablerte Galleri Widegren i Malm samfunnshus. I 2008 fikk han Kongens fortjenstmedalje i gull, hovedsakelig for sitt kulturengasjement. Som pensjonist drev han et lite fagpresseforlag, Lodiz AS, som utga bladene FastFood og Møbel&Interiør og diverse fagbøker.

## Referanser
Tormod Petter Svennevig

**Tormod Petter Svennevig** (født 24. mai 1929 Eide i Aust-Agder, død 24. november 2016) var en norsk diplomat og politiker for Senterpartiet.

Svennevig ble født i Eide i Aust-Agder, og tok mastergraden i statsvitenskap ved The New School for Social Research i New York. Han begynte i Utenriksdepartementet i 1955, og var stasjonert ved ambassaden i Jugoslavia fra 1956 til 1958, i Sovjetunionen fra 1960 til 1963, ved FN-delegasjonen fra 1966 til 1968 og igjen i Sovjetunionen fra 1971 til 1972.

Fra 1972 til 1973, under Lars Korvalds regjering, var Svennevig statssekretær i Utenriksdepartementet. Han representerte Senterpartiet og var også medlem av Bærum kommunestyre og fylkesstyret for Senterpartiet i Akershus.

Svennevig var medlem av Forsvarskommisjonen fra 1974 til 1978. Han var Norges ambassadør i Iran fra 1979 til 1982, samt sideakkreditert til Pakistan. Perioden i Teheran falt sammen med gisselkrisen i Iran. Deretter var Svennevig en periode ekspedisjonssjef i Utenriksdepartementet og Departementet for utviklingshjelp. Han var Norges ambassadør i Polen fra 1986 til 1991 og deretter Norges ambassadør i Ungarn fra 1991 til 1994, med sideakkreditering til Kroatia.

Som pensjonist flyttet Svennevig tilbake til Homborsund nær Grimstad. Her ledet han den lokale avdelingen av Norges Forsvarsforening.

Tormod Petter Svennevig var kommandør av St. Olavs Orden.

## Referanser


## Eksterne lenker
*
Anton Saefkow

**Anton Emil Hermann Saefkow** (født 22. juli 1903 i Berlin; død 18. september 1944 i Brandenburg-Görden fengsel) var en tysk kommunist og motstander av nasjonalsosialismen i Tyskland.

Saefkow ble født i en arbeiderfamilie. Han gikk som ung i smedlære og ble tilknyttet ungkommunistene. Der ble han 1922 leder for avdelingen i Berlin.

Anton Saefkow ble arrestert av nazistene i 1934 og satt i ulike konsentrasjonsleirer og fengsler frem til 1939, da han ble løslatt. Etter løslatelsen tok Saefkow straks fatt på det illegale arbeidet igjen. Etter overfallet på Sovjetunionen i 1941 bygget han opp den største motstandsgruppen i KPD, den såkalte *Operative Leitung der KPD* (operative ledelse av KPD). I 1944 ledet han sammen med Bernhard Bästlein og Franz Jacob en gruppe kalt Saefkow-Bästlein-Jacob-organisasjonen. Gruppen agiterte mot krigen og oppfordret til sabotasjeaksjoner. Sosialdemokraten Adolf Reichwein tok kontakt med ham for å få ham med på 20. juli-attentatet. Saefkow ble arrestert like etter det mislykkede attentatet. Han ble dømt til døden og giljotinert 18. september. Han er gravlagt på gravlund Pankow III i Niederschönhausen.

## Minnesmerker
I DDR-tiden ble flere offentlige innretninger som militære avdelinger, gater, skoler, plasser og parker oppkalt etter Anton Saefkow. Fremdeles finnes Anton Saefkow Platz i Fennpfuhl og Anton Saefkow Park i Prenzlauer Berg. Det samme gjelder gater i Wismar, Görlitz og Ludwigsfelde.

## Referanser


## Eksterne lenker
* Biografi Bundesstiftung zur Aufarbeitung der SED-Diktatur Besøkt 1. april 2012
Fuad Chehab

**Fuad Chehab** (etternavnet også transkribert som *Shihab*, født 19. mars 1902 i Ghazir i mutasarrifatet Libanonfjellene i Det osmanske rike, død 25. april 1973 i Jounieh i Libanon) var en libanesisk general og politiker. Han var president i Libanon fra 1958 til 1964. 

Chehab tilhørte en framstående maronittisk adelsfamilie. Han ble utdannet ved jesuittskoler og fikk offisersutdannelse ved militærakademiet i Damaskus, som da var fransk. I 1945 ble han øverstkommanderende for Libanons væpnede styrker.

I 1952 var Chehab en kort periode statsminister i en provisorisk regjering og hadde også hånd om forsvars- og innenriksdepartementet. Han beholdt samtidig posten som hærsjef. Chehab ble igjen forsvarsminister i 1956.

Etter indre uroligheter og amerikansk militærintervensjon ble Chehab president 23. september 1958. Han etterfulgte da president Camille Chamoun. Chehab hadde som forsvarssjef holdt hæren utenfor stridighetene og fikk på bakgrunn av omdømme som upartisk også støtte fra muslimer, noe som sikret ham valgseier. 

Chehab hadde presidentembetet til 22. september 1964 og ble etterfulgt av Charles Helou. 

## Referanser


## Eksterne lenker
* President Fouad Chehab, nettsted viet presidenten
Bharatiya Kranti Dal

**Bharatiya Kranti Dal** var et politisk parti i India, grunnlagt av Charan Singh som var statsminister i Uttar Pradesh. Partiet ble grunnlagt på et møte i Lucknow i oktober 1967. Etter parlamentsvalget i 1977, fusjonerte partiet med Janatapartiet.

## Se også
*Utbryterpartier fra Kongresspartiet

## Referanser
Ramstadslottet naturreservat

**Ramstadslottet naturreservat** i Rælingen og Lørenskog kommuner ble opprettet ved kongelig resolusjon 7. desember 2001.
Naturreservatet dekker et totalareal på vel 2 km².

Formålet med fredningen er å bevare en representativ barskog i østlandsområdet med stor variasjon i topografi og skogvegetasjon, med alt naturlig plante- og dyreliv. Området er kupert, og strekker seg fra 220 meter over havet og opp til Barlindåsen på 398 meter over havet. Her finnes enkelte av de største grantrær som er registrert på Østlandet, og det finnes furutrær som er ca 300 år gamle.

Innenfor Ramstadslottet naturreservat er det registrert tre nøkkelbiotoper, som er særlig viktige for det biologiske mangfoldet fordi de inneholder naturtyper, nøkkelelementer eller arter som er sjeldne i landskapet.

Innenfor reservatet ligger Blåtjern, med gode forhold for bading og fiske.

## Referanser


## Eksterne lenker
*Fylkesmannen i Oslo og Akershus, informasjonsark, besøkt 5. oktober 2013
Cristian Tello

**Cristian Tello Herrera** (født 11. august 1991) er en spansk fotballspiller som spiller for den amerikanske klubben Los Angeles FC.

Han ble sommeren 2014 lånt ut til FC Porto på en toårig låneavtale. Den 22. januar 2016 gikk han på lån til den italienske fotballklubben AFC Fiorentina. 

## Referanser


## Eksterne lenker
*
Gravitasjonell energi

**Gravitasjonell energi** er den energien som blir frigjort av et objekt når det faller fra et gravitasjonsfelt. Gravitasjonell energi er en form for potensiell energi.

## Eksterne lenker
* Internet Encyclopedia of Science, av astronom David Darling